CONVOCATORIA DUN PROCESO SELECTIVO PARA A PROVISIÓN, MEDIANTE COMISIÓN DE SERVIZOS DO POSTO DE XEFE DO SERVIZO DE DISCIPLINA URBANÍSTICA, MEDIO AMBIENTAL E POLICÍA ADMINISTRATIVA
ADMINISTRACIÓN LOCAL — Municipal — Pontevedra (Persoal, oposicións, 12/05/2020)

Mediante resolución da concellería delegada do Servizo de Persoal e Cultura do 16/04/2020 acordábase se aprobar a convocatoria para a provisión temporal, en réxime de comisión de servizos por razóns de urxencia do posto de xefe do Servizo de Disciplina Urbanística, Medio Ambiental e Policía Administrativa mentres se atope o seu titular de baixa por incapacidade, cunha serie de características de conformidade coa Relación de Postos de Traballo en vigor, aprobada mediante acordo da Xunta de Goberno Local (csv 5LI95Z9BMKEASECH) con data 16/03/2020 e con efectos da mesma data, publicado no BOP núm.66 do 06/04/2020 e se acordaba o procedemento e as normas de funcionamento para proceder á citada convocatoria. Por resolución da concelleira delegada do Servizo de Persoal e Cultura do 04/05/2020 procedeuse a acordar a tramitación da antedita convocatoria para a provisión temporal, en réxime de comisión de servizos por razóns de urxencia do posto de xefe do Servizo de Disciplina Urbanística, Medio Ambiental e Policía Administrativa mentres se atope o seu titular de baixa por incapacidade, de conformidade co procedemento xa aprobado na resolución desta Concellería delegada do 16/04/2020, acordando o levantamento da suspensión de prazos disposto na disposición adicional terceira do Real decreto 463/2020, dado o recoñecemento do carácter de servizo esencial do SDUMAPA declarado na resolución desta Concellería delegada do 29/04/2020 e a petición do Director xeral da Área de Urbanismo e Servizos Xerais, de conformidade co disposto no apartado cuarto da disposición adicional terceira do citado Real decreto 463/2020, ao ser necesario proceder á cobertura provisional do antedito posto por atoparse tamén a traballadora que ocupa o posto de técnico de administración xeral do SDUMAPA de baixa por incapacidade temporal para garantir a protección do interese xeral. De acordo co anteior, a citada convocatoria para a provisión temporal, en réxime de comisión de servizos por razóns de urxencia do posto de xefe do Servizo de Disciplina Urbanística, Medio Ambiental e Policía Administrativa mentres se atope o seu titular de baixa por incapacidade regularase de conformidade coas seguintes normas de funcionamento e procedemento xa recollidas na citada resolución do 16/04/2020: “ Primeiro.- Aprobar a convocatoria para a provisión temporal, en réxime de comisión de servizos por razóns de urxencia do posto de xefe do Servizo de Disciplina Urbanística, Medio Ambiental e Policía Administrativa (co CDG 4401) mentres se atope o seu titular de baixa por incapacidade, coas seguintes características de conformidade coa Relación de Postos de Traballo en vigor, aprobada mediante acordo da Xunta de Goberno Local (csv 5LI95Z9BMKEASECH) con data 16/03/2020 e con efectos da mesma data, publicado no BOP núm.66 do 06/04/2020: Segundo: As solicitudes se dirixirán ao Sr. alcalde do Excmo. Concello de Pontevedra e se presentarán no prazo de 10 días hábiles a partir do seguinte a aquel en que se publique o anuncio da convocatoria no Boletín Oficial da Provincia de Pontevedra. A instancia conterá, polo menos, os datos persoais do/a solicitante, co seu enderezo, número de teléfono fixo/móbil, enderezo de correo electrónico achegando unha copia do DNI. As solicitudes deberán presentarse preferentemente por vía electrónica a través do rexistro electrónico do Concello de Pontevedra seguindo as indicacións do procedemento 244 do catálogo de procedementos da Sede Electrónica do Concello de Pontevedra ( http://sede.pontevedra. gal/public/catalog/catalog-index. xhtml ). Alternativamente poderanse presentar en soporte papel na Oficina de asistencia en materia de rexistros do Concello de Pontevedra, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. Os/As aspirantes que non presenten as solicitudes directamente no rexistro electrónico do Concello de Pontevedra ou na oficina de asistencia en materia de rexistro do Concello de Pontevedra deberán comunicalo a esta entidade local no mesmo día da súa presentación mediante fax (886 212 843) ou por correo electrónico (servizopersoal@pontevedra. eu). As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. Os/As aspirantes que acheguen as solicitudes de participación e demais documentación preceptiva a través da Sede electrónica do Concello, ao xuntar a documentación requirida en cada caso polas bases reguladoras, deberán nomear os arquivos que xuntan identificando con claridade o seu contido (DNI, currículum vitae, etc). Os/As aspirantes quedan vencellados/as aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio ben a instancia de parte. Xunto coas solicitudes deberá achegarse a seguinte documentación: Terceiro: A duración da comisión de servizos será a necesaria para proceder a cubrir o posto de xefe do Servizo de Disciplina Urbanística, Medio Ambiental e Policía Administrativa mentres se atope o seu titular de baixa por incapacidade, e como máximo terá unha duración de 1 ano prorrogable por outro ano mais, nos termos do marco normativo de aplicación. Cuarto: Ordenar a publicación dun anuncio da presente convocatoria do proceso para a provisión con carácter temporal, en réxime de comisión de servizos por razóns de urxencia do posto de xefe do Servizo de Disciplina Urbanística, Medio Ambiental e Policía Administrativa do Concello de Pontevedra no Boletín Oficial da Provincia de Pontevedra, o cal así mesmo se publicará, de forma complementaria, no taboleiro de anuncios e na Sede electrónica do Concello de Pontevedra.” Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Concellería delegada do Servizo de Persoal e Cultura no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que os interesados estimen procedentes conforme a Dereito. En Pontevedra, na data da sinatura electrónica. A concelleira delegada do Servizo de Persoal e Cultura